open-index/open-wikipedia-markdown huggingface dataset:
Ελπήνωρ

Στην ελληνική μυθολογία ο **Ελπήνορας** ή ***Ελπήνωρ*** ήταν σύντροφος του Οδυσσέα, αναφερόμενος στην *[[Οδύσσεια]]*.

## Στην ''Οδύσσεια''
Ο Ελπήνορας δεν διακρινόταν για τη δύναμη ή την ευφυΐα του, ωστόσο επέζησε του Τρωικού Πολέμου. Μεταμορφώθηκε από την Κίρκη σε γουρούνι, αλλά, όπως και οι άλλοι σύντροφοι του Οδυσσέα, επαναφέρθηκε στην ανθρώπινη μορφή του. Την παραμονή της αναχωρήσεώς τους από το νησί της Κίρκης, όταν όλοι συγκεντρώθηκαν και «το γλέντησαν», ο Ελπήνορας, μεθυσμένος, αποκοιμήθηκε στη στέγη του ανακτόρου της Κίρκης. Το πρωί, όταν τον φώναξαν για να φύγουν, εκείνος ξύπνησε, αλλά ξεχνώντας ότι βρισκόταν στην οροφή, έπεσε κάτω από ψηλά και σκοτώθηκε. Οι άλλοι δεν το πρόσεξαν και απέπλευσαν.

Ο Οδυσσέας τον συνάντησε όταν επισκέφθηκε τον Άδη, και μάλιστα ήταν ο πρώτος που συνάντησε στον κάτω κόσμο. Εκεί ο Ελπήνορας του υπενθύμισε ότι του όφειλε μια κανονική κηδεία, οπότε επιστρέφοντας ο Οδυσσέας στον επάνω κόσμο εκπλήρωσε την υποχρέωσή του: επέστρεψε στην Αιαία, έκαψε τη σορό του Ελπήνορα και μετά την έθαψε μαζί με την πανοπλία του, σημαδεύοντας τον τάφο με ένα κουπί του πλοίου του.

Ο θάνατος του Ελπήνορα από δυστύχημα εξ απροσεξίας είναι χαρακτηριστικό παράδειγμα και επιστέγασμα της απερίσκεπτης συμπεριφοράς των συντρόφων του Οδυσσέα σε όλο το έπος, συμπεριφορά που έρχεται σε αντίθεση με την παροιμιώδη εξυπνάδα του ίδιου του Οδυσσέα, η οποία έτσι τονίζεται περισσότερο.

## Άλλες αναφορές στην αρχαιότητα
Στο Λάτιο υπήρχε ένας τάφος τον οποίο θεωρούσαν ως μνήμα του Ελπήνορα.

Πιθανολογείται ότι η ιστορία του Ευτύχου, που αναφέρεται στις Πράξεις των Αποστόλων, έχει βασιστεί σε αυτή του Ελπήνορα.

## Στη σύγχρονη λογοτεχνία
Ο χαρακτήρας του Ελπήνορα έχει εμφανιστεί ή εμπνεύσει έργα πολλών Ελλήνων και ξένων λογοτεχνών, όπως οι Έζρα Πάουντ, Ζαν Ζιρωντού, Τζέιμς Τζόυς, Γιώργος Σεφέρης, Γιάννης Ρίτσος και Τάκης Σινόπουλος.

## Παραπομπές


## Πηγές

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ελπηνορα
Ελπηνορα
Πιτσίδια Ηρακλείου

Τα **Πιτσίδια** είναι χωριό και έδρα ομώνυμης κοινότητας του Δήμου Φαιστού και της τέως Επαρχίας Πυργιωτίσσης στην Περιφερειακή Ενότητα Ηρακλείου της Κρήτης. 

Είναι κτισμένο σε υψόμετρο 80 μέτρων σε μικρή απόσταση από τη θάλασσα του κόλπου της Μεσσαράς, και συγκεκριμένα 1,7 χλμ. από τον όρμο του Κομμού και 2 χλμ. από τον κόλπο των Ματάλων. Οι κύριες ασχολίες των κατοίκων είναι ο τουρισμός, η γεωργία (ελαιόλαδο, αμπελοκαλλιέργεια, οινοπαραγωγή), η κτηνοτροφία και η αλιεία. Στον οικισμό λειτουργούν νηπιαγωγείο και Δημοτικό σχολείο.

Στο χωριό βρίσκεται και το Ιππικό κέντρο ‘Μελανούρη’ που οργανώνει εκδρομές σε πολλές κοντινές παραλίες και άλλες περιοχές όπως το Αγιοφάραγγο και η κοιλάδα Μεσσαράς. 

Υπάρχουν οι ιεροί ναοί του Αγίου Γεωργίου, της Αγίας Παρασκευής, της Αγίας Βαρβάρας, του Αγίου Ιωάννη, του Αγίου Παντελεήμονος στο όρμο Κομμό και του Αγίου Στεφάνου.

## Ιστορικά στοιχεία
Στη θέση Πλάκες, σε ένα ύψωμα ανάμεσα στα χωριά Πιτσίδια και Καμηλάρι, έχει βρεθεί μινωική αγρέπαυλη μεγάλων διαστάσεων (20,75 x 13 μέτρα). Η έπαυλη είχε λαθρανασκαφεί πριν αρχίσει η ανασκαφή της το 1988. Η αγρέπαυλη χρονολογείται στην νεοανακτορική περίοδο και φαίνεται ότι κατέρρευσε από σεισμό.

Είναι το παλιότερο χωριό της περιοχής και αναφέρεται από τον ιστορικό Στέργιο Σπανάκη σαν το τόπο εγκατάστασης των στρατιωτών του Νικηφόρου Φωκά, διοικητή του Βυζαντινού στρατού. Στους στρατιώτες του Νικηφόρου Φωκά οφείλει το χωριό τη σημερινή του ονομασία. Οι στρατιώτες του Νικηφόρου Φωκά κατάγονταν από την Πισιδία στα νότια της Μικράς Ασίας και ήταν γενναίοι μαχητές. Έδωσαν, λοιπόν, το όνομα της χώρας τους, Πισιδία, στο χωριό. Αναφέρεται στον Καστροφύλακα (Κ100) με 89 κατοίκους και το όνομα **Pizzidhia** το 1583.  Ονομαστοί για την ανδρεία τους ήταν και οι κάτοικοι του χωριού, οι οποίοι κατά την παράδοση, εξόντωσαν τους Τριαμάτες στο Σκιλλοχωριό.

## Δείτε επίσης
***[[Κοινότητα Πιτσιδίων]]***

## Σύνδεσμοι
* Πολιτιστικός Σύλλογος Πιτσιδίων

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Τυμπακίου
Κατηγορία:Δήμος Φαιστού
Άνω Ασίτες Ηρακλείου

Οι **Άνω Ασίτες** (επίσημο: *Άνω Ασίται*) είναι χωριό και έδρα ομώνυμης κοινότητας του Δήμου Ηρακλείου στην Περιφερειακή Ενότητα Ηρακλείου της Κρήτης.  Ανήκε στην επαρχία Μαλεβιζίου του νομού Ηρακλείου. Στην ενετική απογραφή του Καστροφύλακα (1583) το χωριό αναφέρεται ότι είχε 228 κατοίκους (στο Κ 102). Στον οικισμό λειτουργεί νηπιαγωγείο και Δημοτικό Σχολείο. Το χωριό βρίσκεται σε υψόμετρο 480 μέτρων.

## Αξιοθέατα
Η κοινότητα Άνω Ασιτών απέχει 24 χλμ. από το Ηράκλειο και ένα μεγάλο μέρος της έκτασής του αποτελείται από δασικές εκτάσεις στον ορεινό όγκο του Ψηλορείτη. Στον οικισμό υπάρχει το μικρό βυζαντινό εκκλησάκι του Αγίου Αντωνίου, στο ομώνυμο φαράγγι. Υπάρχει, ακόμα, σπήλαιο με νερό, 100 μέτρων βάθους με νυχτερίδες, ο λεγόμενος "νυχτεριδόσπηλιος". Στην περιοχή υπάρχουν επίσης και άλλα σημαντικά σπήλαια, όπως ο "κυνηγόσπηλιος" στον Κόκκινο Δέτη, το "φαράγγι" στο φαράγγι του Αγίου Αντωνίου, ο "Άγιος Χαράλαμπος" στο Βαθιά και τα "σιδερόσπηλια" στην ομώνυμη θέση. Σημαντικό είναι το υπεραιωνόβιο δέντρο Δρυς, στη θέση Κούβδι, όπως επίσης και συστάδες δέντρων στο φαράγγι του Αγίου Αντωνίου, στην προέκταση του φαραγγιού του Αγίου Χαραλάμπους.

Στον οικισμό έχει εντοπιστεί το νεκροταφείο της αρχαίας πόλης (Ριζινίας) στο οποίο έχουν αποκαλυφθεί 680 τάφοι τριών συνεχόμενων χρονικών φάσεων, που χρονολογούνται από το τέλος της μινωικής εποχής έως και τα μέσα του 6ου αιώνα καθώς και μία τέταρτη κατά τη ρωμαϊκή περίοδο. Τα παραπάνω ευρήματα αποκαλύπτουν ένα σημαντικό κέντρο του τέλους της προϊστορικής εποχής με αξιοσημείωτο ρόλο στην κεντρική Κρήτη, έως και τα ελληνορωμαϊκά χρόνια. Η νεκρόπολη στη θέση Σιδερόσπηλια μας βεβαιώνει την αδιάσπαστη ανθρώπινη παρουσία για πάνω από 1.000 χρόνια και οι πληροφορίες που αντλούμε από τη μελέτη της τοπικής αρχιτεκτονικής και των αντικειμένων είναι σημαντικές, ιδιαίτερα για περιόδους που τα αρχαιολογικά δεδομένα είναι λίγα. 

## Διοικητικά - πληθυσμιακά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Κάτω Ασιτών και στο ΦΕΚ 361Α - 18/11/1925 να αποσπάται από την κοινότητα αυτή και να ορίζεται έδρα της νεοϊδρυθείσας κοινότητας Άνω Ασιτών. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί κοινότητα η οποία είναι χαρακτηρισμένη ως αγροτικός ορεινός οικισμός, με έκταση 11,595 χμ² (2011) και η οποία υπάγεται στη δημοτική ενότητα Γοργολαΐνη του Δήμου Ηρακλείου ενώ σύμφωνα την απογραφή του 2011 έχει πληθυσμό 425 κατοίκους.

Δείτε ***[[Κοινότητα Άνω Ασιτών]]***

Οι απογραφές πληθυσμού είναι:

### Πληθυσμός

## Δείτε επίσης
*Κάτω Ασίτες.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Γοργολαΐνη
Κατηγορία:Δήμος Ηρακλείου Κρήτης
Αρθρίτιδα κροταφογναθικής αρθρώσεως

Η **Αρθρίτιδα της Κροταφογναθικής Αρθρώσεως** (*Temporomandibular Joint Arthritis*) είναι μια συχνή σχετικά κλινική οντότητα, η οποία εκδηλώνεται σε νέα συνήθως άτομα (από 20-50 ετών) με πόνο στην κροταφογναθική άρθρωση κατά την μάσηση και κατά το χασμουρητό (βαθύ άνοιγμα) (Χαράλαμπος Γκούβας, 1995). Η φλεγμονή της αρθρώσεως προφανώς αφορά όλα τα ανατομικά στοιχεία της από τον υμένα, το δίσκο, το χόνδρο αλλά και τον τένοντα του έξω πτερυγοειδούς μυός (Χαράλαμπος Γκούβας, 1998).

## Αίτια- Εκλυτικοί παράγοντες
thumb|250px|right|Κροταφογναθική άρθρωση
Η περιπλοκότητα της κατασκευής αυτής της αρθρώσεως (βλέπε φωτογραφία) όπως και η ιδιομορφία της να κινείται κάνοντας υπεξάρθρημα στο άνοιγμα, εξηγεί τις συχνές φλεγμονές της. Συχνά εκλυτικά αίτια αρθρίτιδας της κροταφογναθικής είναι η υπερκαταπόνηση στη μάσηση, η χάσμη (χασμουρητό), η συνεχής μάσηση τσίχλας ή σκληρών τροφίμων, αλλά και άλλοι αστάθμιτοι παράγοντες όπως ιογενείς λοιμώξεις και σπάνια ρευματολογικά νοσήματα όπως η ρευματοειδής αρθρίτις. Η αναφερόμενη τραυματική βλάβη του ενδαρθρικού μηνίσκου της κροταφογναθικής δεν έχει τεκμηριωθεί στατιστικά με σύγχρονες απεικονιστικές μεθόδους όπως είναι η μαγνητική τομογραφία. Ο κρότος πού αισθάνονται συχνά οι ασθενείς δεν σημαίνει απαραιτήτως ότι πρόκειται για ρήξη του διάρθριου μηνίσκου, αλλά συχνά πρόκειται για απλή αναπήδησή του από την πίεση του κονδύλου της κάτω γνάθου.

## Κλινική εξέταση
Στο Κλασσικό σύγγραμμα Κλινικής Ορθοπεδικής εξέτασης ‘’Clinical Orthopaedic Examination’’ του Stanley Hoppenfeld (Lippincot Editions, USA, 1977), υπάρχει ειδικό κεφάλαιο με πρωτόκολλο κλινικής εξέτασης της κροταφογναθικής άρθρωσης. Περιλαμβάνει τις εξής παραμέτρους (πρωτότυπο κείμενο στα Αγγλικά): Name of Patient, Birth Date, Examination Date, Inspection, Bony Palpation, Soft Tissue Palpation, External Pterygoid Muscle, Articular Disc, Range of Motion, Active Range of Motion, Passive Range of Motion, Neurologic Examination, Opening the Mouth, Closing the Mouth, Jaw Reflex, Special Tests, Shvostek Test, Related Areas: p.e. Parotid Gland, Facial nerve, Radiography. 

## Θεραπεία
Παλιά, μέχρι και τη δεκαετία 80, επικρατούσαν ακραίες και άσκοπες τακτικές θεραπείας της αρθρίτιδας της κροταφογναθικής, λόγω της άγνοιας της ανατομίας και της παθοφυσιολογίας της. Γινόταν περίδεση οδόντων άνω και κάτω γνάθου από οδοντίατρο ή γναθοχειρουργό και ο ασθενής σιτίζονταν για 1 μήνα με ρευστή τροφή με καλαμάκι. Σήμερα η θεραπεία της παθήσεως είναι πολύ απλή και πρακτικά τεκμηριωμένη. Χρειάζεται απλώς για 10-20 μέρες αποφυγή μάσησης σκληρών τροφών και φάρμακα αντιφλεγμονώδη. Συνήθως τα συμπτώματα υποχωρούν σε 5-10 μέρες. Σε σπάνιες περιπτώσεις πού δεν υποχωρήσουν τα ενοχλήματα μπορεί να γίνουν τοπικά φυσικοθεραπείες με υπέρηχο ή Laser ή σπανιώτατα να γίνει τοπικά ½ ένεσης Κορτιζόνης Celestone ® Chronodose. (Χαράλαμπος Γκούβας, 2007). Θεωρητικά υπάρχει και εγχείρηση αφαίρεσης ενός ραγέντος κροταφογναθικού δίσκου από γναθοχειρουργό, αλλά αυτό δεν αποτελεί τακτική συνήθη λόγω των κινδύνων εκ του προσωπικού νεύρου.

Κατηγορία:Αρθροπάθειες
Ουγκίγια

Η **Ουγκίγια** (**ouguiya**,  κωδικός: MRU) είναι το νόμισμα της Μαυριτανίας.

Είναι το μόνο νόμισμα που κυκλοφορεί σήμερα, μαζί με το Αριάρι της Μαδαγασκάρης, του οποίου η υποδιαίρεση δε βασίζεται στο δεκαδικό σύστημα. Μία ουγκίγια αποτελείται από πέντε χουμς (*khoums*, ενικός και πληθυντικός , στα αραβικά: خمس, που σημαίνει "ένα πέμπτο").

Η ουγκίγια κυκλοφόρησε το 1973, αντικαθιστώντας το Φράγκο CFA σε ισοτιμία της 1 ουγκίγιας = 5 φράγκα.

thumb|260px|Κέρματα σε κυκλοφορία έως το 2017

## Κέρματα
Το 1973 εισήχθησαν τα κέρματα των 1, 5, 10 και 20 ουγκίγια και εκδόθηκαν και αυτά του 1 *χουμς*. Η πιο πρόσφατη σειρά είναι αυτή του 2003 (1 ουγκίγια) και του 2004 (άλλες ονομαστικές αξίες). Τα κέρματα κόβονται σε νομισματοκοπείο της πόλης Κρέμνιτσα, στη Σλοβακία.

## Τραπεζογραμμάτια
Το 1973 εκδόθηκαν χαρτονομίσματα από την Κεντρική Τράπεζα της Μαυριτανίας (*Banque Centrale de Mauritanie*) ονομαστικής αξίας των 100, 200 και 1000 ουγκίγια. Το 1974 εκδόθηκε δεύτερη σειρά τραπεζογραμματίων ίδιας ονομαστικής αξίας και το 1979 προστέθηκε στη σειρά το χαρτονόμισμα των 500 ουγκίγια. Τα τραπεζογραμμάτια τυπώνονται από την *Giesecke & Devrient* στο Μόναχο. Νέα σειρά εισήχθη το 2004, με ειδικά χαρακτηριστικά ασφαλείας. Σε αυτά περιλαμβάνονται όλες οι προηγούμενες ονομαστικές αξίες και επιπλέον τα νέα χαρτονομίσματα των 2.000 ουγκίγια.
Η όψη των καινούργιων χαρτονομισμάτων ήταν εκ νέου σχεδιασμένη ενώ στο πίσω μέρος διατηρήθηκαν τα βασικά εικαστικά αλλά τροποποιημένα, έτσι ώστε να ταιριάζουν στις νέες, μικρότερες διαστάσεις των χαρτονομισμάτων.
Τα χαρτονομίσματα αυτής της έκδοσης (εκτός από αυτά των 100 και 200 Ουγκίγια έχουν την αξία τους σε ειδικό ολόγραμμα ασφαλείας στην όψη του χαρτονομίσματος, σχεδιασμένα με το Αραβικό σύστημα αρίθμησης.
Ο μοναδικός αριθμός σειράς κάθε χαρτονομίσματος είναι εκτυπωμένος οριζόντια πάνω αριστερά και χαμηλά στο κέντρο. Ο μοναδικός αυτός αριθμός αποτελείται από πρόθεμα δύο χαρακτήρων, επτά αριθμούς και ένα επιπλέον χαρακτήρα στο τέλος. 
Στις 8 Αυγούστου 2010 προστέθηκε και χαρτονόμισμα με αξία 5000 Ουγκίγια, το οποίο όμως αναφέρει σαν ημερομηνία εκτύπωσης 28 Νοεμβρίου 2009. Την 1η Φεβρουαρίου 2012 παρουσιάστηκε ένα χαρτονόμισμα αξίας 2000 Ουγκίγια με εντελώς καινούργια σχεδίαση και ημερομηνία εκτύπωσης 28 Νοεμβρίου 2011.

## Παραπομπές


## Εξωτερικοί σύνδεσμοι

* Πληροφορίες για τα κέρματα

Ουγκιγια
Κατηγορία:Μαυριτανία
Παγκόσμια Σειρά (μπέιζμπολ)

Η **Παγκόσμια Σειρά** (αγγλικά: **World Series**) είναι η σειρά του αμερικανικού πρωταθλήματος μπέιζμπολ (Major League Baseball) στην οποία λαμβάνουν μέρος από το 1903 η πρωταθλήτρια ομάδα της Αμέρικαν Λιγκ και η πρωταθλήτρια ομάδα της Νάσιοναλ Λιγκ. Η νικήτρια του πρωταθλήματος καθορίζεται μέσω μιας σειράς 7 αγώνων και στη νικήτρια ομάδα απονέμεται το Commissioner's Trophy. Οι αγώνες λαμβάνουν χώρα στα μέσα του φθινοπώρου, οπότε οι αθλητικογράφοι πολλές φορές αναφέρονται στη διοργάνωση ως *Fall Classic*.

## Νικήτριες σύγχρονης Παγκόσμιας Σειράς (1903–σήμερα)
### Υπόμνημα

### Αποτελέσματα

## Παραπομπές


## Εξωτερικοί σύνδεσμοι
* World Series.com  - επίσημος ιστότοπος
* Sporting News: Ιστορία του World Series 

Πρωταθλημα Μπειζμπολ
Σημαία του Νησιού Νόρφολκ

thumb|right|Σημαία του νησιού Νόρφολκ. Λόγος σημαίας: 1:2
Η **σημαία του [[Νησί Νόρφολκ|νησιού Νόρφολκ]]** καθιερώθηκε στις 21 Οκτωβρίου του 1980. Απεικονίζει το πεύκο που ευδοκιμεί στα νησιά (*Araucaria heterophylla*), σε άσπρη κάθετη λωρίδα. Οι άλλες δύο κάθετες λωρίδες είναι πράσινες, στο χρώμα του πεύκου.

Είναι κάπως παρόμοια με τη σημαία του Καναδά, με τη χρήση μόνο δύο χρωμάτων και τη χρήση του τοπικού συμβόλου στη μέση. Επίσης ο λόγος της είναι ο ίδιος (1:2 αναλογίες). Ωστόσο, η γεωμετρία της σημαίας είναι περισσότερο παραδοσιακή και διαφέρει από αυτήν του Καναδά.

Νόρφολκ
Κατηγορία:Νησί Νόρφολκ
Εθνόσημο του Νησιού Νόρφολκ

right|250px
Το **εθνόσημο του Νησιού Νόρφολκ** είναι το επίσημο σύμβολο του νησιού και του εξωτερικού εδάφους της Αυστραλίας, του Νησιού Νόρφολκ. Παραχωρήθηκε με Βασιλικό Διάταγμα από την Ελισάβετ Β΄ του Ηνωμένου Βασιλείου στις 20 Οκτωβρίου του 1980.

Το εθνόσημο δείχνει ένα πεύκο του νησιού σε βραχώδες όρος. Τα αστέρια προέρχονται από το εθνόσημο της Αυστραλίας, όπως και από το έμβλημα του θαλασσοπόρου Τζέιμς Κουκ, ο οποίος ανακάλυψε το νησί το 1774. Η άγκυρα, το ναυτικό στέμμα και η Βίβλος αναφέρονται στο υπόβαθρο των πρώτων εποίκων, οι οποίοι μετανάστευσαν στο Νόρφολκ από το Πίτκερν.Η διαίρεση του εθνοσήμου είναι πανομοιότυπη με αυτήν στο εθνόσημο του Νησιού Πίτκερν. Στο έμβλημα το λιοντάρι φορά στεφάνι από δάφνη, παρμένο από το σύμβολο του Τζέιμς Κουκ. Το κύπελλο προέρχεται από το οικόσημο του πρώτου εποίκου του νησιού Πίτκερν, Φλέτσερ Κρίστιαν.Το εθνόσημο βαστούν δύο ζώα, που συμβολίζουν τους δεσμούς του Νησιού Νόρφολκ με το Ηνωμένο Βασίλειο (μυθικό λιοντάρι, *demi-lion*) και με την Αυστραλία (καγκουρό).

Το ρητό προέρχεται από το Ευαγγέλιο του Ματθαίου (25,34) και γράφει "INASMUCH"''

Νόρφολκ
Κατηγορία:Νησί Νόρφολκ
Ζήτηση χωρητικότητας

Με τον ναυτικό όρο **ζήτηση χωρητικότητας** ή *ζήτηση θαλασσίων μεταφορών* (demand tonnage ή demand capacity) χαρακτηρίζεται η οποιαδήποτε εκδήλωση ενδιαφέροντος για ναύλωση πλοίου ή πλοίων προς μεταφορά επιβατών ή φορτίων που προέρχεται από ανάδειξη μεταφορικών αναγκών.

Τόσο η ζήτηση από τη μια, όσο και η προσφορά χωρητικότητας,(supplay), από την άλλη, είναι αυτές που κυρίως διαμορφώνουν το ύψος των ναύλων και γενικότερα τη υφιστάμενη ναυλαγορά. Άλλοι δευτερεύοντες λόγοι μπορεί να είναι οι τιμές καυσίμων, απεργιακές κινητοποιήσεις ή έκτακτες καταστάσεις.

Υπάρχει όμως και περίπτωση ζήτησης θαλάσσιας μεταφοράς που  όμως μπορεί να είναι ασύμφορη πλην όμως αναγκαία. Τέτοια περίπτωση είναι η αναζήτηση πλοίων για συγκοινωνιακή εξυπηρέτηση περιοχών με πολύ περιορισμένο φορτίο ή επιβάτες ανα ταξίδι, ιδιαίτερα το Χειμώνα, των λεγομένων επί τούτου "αγόνων γραμμών" όπου το Κράτος παρεμβαίνει με  επιδότηση ναύλωσης των πλοίων.

Κατηγορία:Ναυλαγορά
Ημερολόγιο πλοίου

**Ημερολόγιο πλοίου** ή **Ημερολόγιο Γεφύρας** (Log-book ή Ship's-log) ονομάζεται το επισημότερο βιβλίο που υποχρεούται να τηρεί κάθε πλοίο, ανεξαρτήτως εθνικότητας, υπαγωγής και τύπου. Στο βιβλίο αυτό, που τηρείται στη Γέφυρα του πλοίου, εξ ου και η δεύτερη ονομασία, καταχωρούνται με ημερολογιακή σειρά κάθε μέρα οτιδήποτε σχετικό έχει να κάνει με τον πλου, (πορείες, δελτία καιρού, κατάσταση θαλάσσης κ.λπ.), τις προσεγγίσεις (κατάπλου - απόπλου, αγκυροβολία, επίσκεψη Αρχών, ελευθεροκοινωνία, πλοήγηση, ρυμούλκηση κ.λπ.), τις φορτοεκφορτώσεις (έναρξη - λήξη, διατιθέμενα μέσα, ακολουθούμενοι τρόποι, βυθίσματα, κ.λπ.) καθώς και οποιεσδήποτε άλλες εργασίες (αλλαγές φυλακών, εργασίες συντήρησης κ.λπ.) ή όποια συμβάντα επί του πλοίου που αφορούν άυτό, επιβάτες, πλήρωμα ή φορτίο.

Το βιβλίο αυτό συμπληρώνεται από τον  Πλοίαρχο σύμφωνα με το "πρόχειρο" ημερολόγιο που τηρεί ο Αξιωματικός Φυλακής, και προσκομίζεται για θεώρηση στις Αρχές του λιμένα αμέσως μετά τον κατάπλου και προ του απόπλου αν έγιναν ενδιάμεσα εμπορικές πράξεις.

Στα επιβατηγά πλοία εσωτερικών γραμμών, η θεώρηση αυτή γίνεται από τις Αρχές του λιμένα αφετηρίας ή από την Αρχή του πρώτου λιμένα προσέγγισης σε έκτακτα περιστατικά.

Παράλληλα με το Ημερολόγιο Γεφύρας στα πλοία τηρούνται επίσης και το Ημερολόγιο Μηχανής και το Ημερολόγιο Ασυρμάτου. Σε αντιδιαστολή των άλλων, το Ημερολόγιο Γεφύρας ονομάζεται και "Ημερολόγιο Καταστρώματος".

* Στο Ημερολόγιο Γεφύρας των πολεμικών πλοίων καταχωρούνται επίσης και όλες οι κινήσεις που αφορούν το πλήρωμα, οι ασκήσεις, σημαντικά σήματα καθώς και οποιεσδήποτε τυχόν άλλες εμπλοκές π.χ. νηοψίες, έρευνα - διάσωση, ειδικές μεταφορές κ.λπ.
* Το Ημερολόγιο Γεφύρας, κατά την ελληνική νομοθεσία, υπάγεται στη κατηγορία των Ναυτιλιακών εγγράφων του πλοίου.
*Ημερολόγιο πλοίου δεν τηρούν τα παροπλισμένα πλοία και τα μη επανδρωμένα πλωτά ναυπηγήματα.

Κατηγορία:Ναυτιλιακά έγγραφα
Ευαίμονας

Με το όνομα **Ευαίμονας** (ή **Ευαίμων**) ήταν γνωστά δύο μυθολογικά πρόσωπα.

#Γιος του Ορμένου, ηγεμόνας του Ορμενίου και πατέρας του Ευρύπυλου, ήρωα του Τρωικού Πολέμου. Ο Ευαίμονας αναφέρεται από τον Όμηρο στην *[[Ιλιάδα]]* (Β 736, Ε 79) και στη *[[Βιβλιοθήκη Απολλοδώρου]]* (Γ 10, 8).
#Ένας από τους 50 γιους του Λυκάονα.

## Πηγές


Κατηγορία:Αρχαίοι Αρκάδες
Κατηγορία:Λυκάων

Κατηγορία:Μυθικοί βασιλείς της Θεσσαλίας
Γιώργος Μόσχος

Ο **Γιώργος Μόσχος** (1937 - 28 Δεκεμβρίου 1966) ήταν Έλληνας καλαθοσφαιριστής της ΑΕΚ και μια από τις ιστορικές μορφές της ομάδας. Αγωνιζόταν στη θέση του πλέι μέικερ.

Αγωνίστηκε στον Πανελλήνιο και κατέκτησε το πρωτάθλημα το 1957, στον Ηρακλή την περίοδο 1960-61 και στη συνέχεια στην ΑΕΚ έως το τέλος της ζωής του. 

Κατέκτησε με την ΑΕΚ 4 πρωταθλήματα (1963, 1964, 1965, 1966). Προσβλήθηκε από καρκίνο στους λεμφαδένες, ενώ ήταν εν ενεργεία αθλητής της ΑΕΚ. Η ασθένεια δεν του επέτρεψε να αγωνιστεί στον μικρό τελικό του φάιναλ φορ κυπέλλου πρωταθλητριών το Μάρτιο του 1966 και μετά την ήττα στον ημιτελικό από την Σλάβια Πράγας επέστρεψε στην Αθήνα. Αυτή η αναμέτρηση ήταν και η τελευταία του, αφού απεβίωσε λίγους μήνες αργότερα, στις 28 Δεκεμβρίου 1966 σε ηλικία 29 ετών. Το 1966 είχε αγωνιστεί μαζί με τον Χρήστο Ζούπα στην Μικτή Ευρώπης. Οι συναθλητές τίμησαν τη μνήμη του αγωνιζόμενοι και γι' αυτόν στο τελικό του κυπέλλου κυπελλούχων το 1968. Για εκείνους δεν έπαψε ποτέ να αποτελεί μέλος της ομάδας και γι' αυτό το λόγο στις 6 Απριλίου 2008 βραβεύτηκε μαζί με την ομάδα της ΑΕΚ, η οποία κατέκτησε το Κύπελλο Κυπελλούχων το 1968, για τα 40 χρόνια από την ημέρα εκείνη.

Το 1989 ολοκληρώθηκε το κλειστό γήπεδο μπάσκετ που πήρε το όνομα "Γιώργος Μόσχος" προς τιμήν του. Το γήπεδο κατεδαφίστηκε το 2003 μαζί με το Στάδιο "Νίκος Γκούμας".

## Παραπομπές


## Εξωτερικοί σύνδεσμοι
* 
* [«O ήρωας της ΑΕΚ που έφυγε νωρίς»](https://web.archive.org/web/20130402151913/http://www.sportday.gr/%CE%91%CE%A1%CE%98%CE%A1%CE%9F/3609/O-%CE%AE%CF%81%CF%89%CE%B1%CF%82-%CF%84%CE%B7%CF%82-%CE%91%CE%95%CE%9A-%CF%80%CE%BF%CF%85-%CE%AD%CF%86%CF%85%CE%B3%CE%B5-%CE%BD%CF%89%CF%81%CE%AF%CF%82-(video)), άρθρο στον ιστότοπο της εφημερίδας SportDay, 30 Μαρτίου 2013.

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΑΕΚ
Αστυόχη

Με το όνομα **Αστυόχη** (σπανιότερα απαντώμενο και ως **Αστυόχεια**) αναφέρονται στην ελληνική μυθολογία 5 διαφορετικά πρόσωπα, τα εξής:

# Κόρη του Φύλα από την Εφύρα. Από τη σχέση της με τον Ηρακλή απέκτησε ένα γιο, τον Τληπόλεμο.
# Κόρη του Άκτορα. Από τη σχέση της με τον θεό Άρη απέκτησε δύο γιους, τον Ασκάλαφο και τον Ιάλμενο.
# Κόρη του βασιλιά της Τροίας Λαομέδοντα, αδελφή της Αιθίλλας, σύζυγος του Τηλέφου και μητέρα του Ευρυπύλου. Η Αστυόχη δωροδόκησε με μία χρυσή άμπελο τον γιο της προκειμένου αυτός να συμμετάσχει στον Τρωικό Πόλεμο.
# Κόρη του Σιμόεντα, σύζυγος του Εριχθόνιου και μητέρα του Τρώα.
# Κόρη του Ατρέα ή του Πλεισθένους και της Αερόπης, και επομένως αδελφή του Αγαμέμνονα και του Μενελάου. Είναι γνωστή και με το όνομα **[[Αναξίβια]]**. Παντρεύτηκε τον Στρόφιο από τη Φωκίδα και απέκτησαν ένα γιο, τον Πυλάδη.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Αστυοχη
Αστυοχη
Αστυοχη
Πολύδωρο Ιωαννίνων

Το **Πολύδωρο** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Το Πολύδωρο είναι χτισμένο νότια από τον ποταμό Τύρια, σε πλαγιά (με υψόμετρο μέτρα), γεγονός που του προσδίδει μια μαγευτική αμφιθεατρικότητα. Ανεβαίνοντας κανείς στον λόφο του Αϊ Λια, ο οποίος βρίσκεται απέναντι απ' το χωριό και είναι ορατός απ' όλα σχεδόν τα σημεία του, μπορεί να θαυμάσει την εικόνα του χωριού από απόσταση. 

Σημεία αναφοράς για το χωριό, είναι τα πανηγύρια της Αγίας Κυριακής (7 Ιουλίου) -απ' την οποία πήρε το όνομα και η ομώνυμη αδελφότητα του χωριού- και το πανηγύρι του Αϊ Λιά (20 Ιουλίου). Οι κάτοικοι του χωριού είναι πάντα πρόθυμοι να δεχθούν επισκέπτες και να γιορτάσουν μαζί τις προαναφερθείσες θρησκευτικές εορτές.

Ανήκει διοικητικά στην Δημοτική Ενότητα Μολοσσών του Δήμου Ζίτσας και γεωγραφικά στην περιοχή της Ντουσκάρας. Η κτηνοτροφία αποτελεί την βασική δραστηριότητα των λιγοστών κατοίκων, 63 με βάση την απογραφή του 2011 ενώ με αυτήν του 2001 ήταν 147. Αύξηση της επισκεψιμότητας παρουσιάζεται τους θερινούς μήνες, καθώς και στις διακοπές του Πάσχα, όποτε και επιστρέφουν πολλοί απόδημοι Πολυδωρίτες για να πραγματοποιήσουν τις διακοπές τους. Το χωριό διαθέτει ένα σύγχρονο Ξενώνα, ο οποίος διαθέτει και ταβέρνα ικανή να φιλοξενήσει δεκάδες άτομα. Στο κέντρο του χωριού, δεσπόζει ο πέτρινος ναός της "Κοιμήσεως της Θεοτόκου". Δίπλα βρίσκεται η πλακόστρωτη πλατεία του χωριού και κοντά στον ξενώνα, ο πλάτανος και το πηγάδι.

Το χωριό μέχρι το 1929 ονομαζόταν *Μάζι*, οπότε μετονομάστηκε σε Πολύδωρο. Πολλοί κάτοικοι του τους προηγούμενους αιώνες μετανάστευσαν στη Βοιωτία δημιουργώντας την κωμόπολη Μάζι Βοιωτίας.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Οικισμοί του Δήμου Ζίτσας
Καρθαγένη

Η **Καρθαγένη** (ισπανικά: **Cartagena**, προφ. *Καρταχένα*) είναι ισπανική πόλη της Μεσογείου και ναυτική βάση στα νοτιοανατολικά της Ιβηρικής χερσονήσου στην Αυτόνομη Κοινότητα της Περιφέρειας της Μούρθια. Η Καρθαγένη ήταν η πρωτεύουσα του Ισπανικού Ναυτικού Τμήματος της Μεσογείου από την άφιξη των Ισπανών Βουρβόνων στο δέκατο όγδοο αιώνα. Ήδη από τον δέκατο έκτο αιώνα ήταν ένα από τα πιο σημαντικά λιμάνια της Ισπανίας, μαζί με το Φερρεόλ στον Βορρά.

Είναι μια περιτειχισμένη πόλη και διαθέτει καλό λιμάνι που το υπερασπίζονται οχυρά. Την εποχή του Φιλίππου Β' της Ισπανίας ήταν μεγάλο λιμάνι της Ισπανίας. Είναι ακόμα σημαντικό ναυτικό λιμάνι, η κύρια ναυτική βάση της Ισπανίας και υπάρχει εκεί ένα μεγάλο ναυπηγείο.

Η Καρθαγένη είχε πληθυσμό 211.286 κατοίκους το 2007, γεγονός που την καθιστά την δεύτερη μεγαλύτερη πόλη της περιφέρειας, και την 24η μεγαλύτερη πόλη της Ισπανίας.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Ισπανίας
Κατηγορία:Περιοχή της Μούρθια
Διοικητική λογιστική

Η **διοικητική λογιστική** είναι ο κλάδος της λογιστικής που περιλαμβάνει τον προσδιορισμό, τη συγκέντρωση, την ανάλυση, την προετοιμασία και την παρουσίαση δεδομένων χρηματοοικονομικού ή μη χαρακτήρα, ώστε να χρησιμοποιηθούν από τη διοίκηση μιας οικονομικής μονάδας για το σχεδιασμό, την αξιολόγηση και τον έλεγχο εντός των ορίων αυτής της μονάδας, ώστε να εξασφαλισθεί η κατάλληλη και ορθολογική χρήση των διαθέσιμων πόρων.

Η πληροφορία που επεξεργάζεται η Διοικητική Λογιστική χρησιμοποιείται για την υποστήριξη των διοικητικών λειτουργιών, οι οποίες συνοπτικά μπορούν να αναφερθούν ως εξής:
* λήψη αποφάσεων
* προγραμματισμός
* διοίκηση καθημερινής λειτουργίας και
* έλεγχος

## Πηγές
* Δημητράς, Αυγουστίνος Ι. & Μπάλλας, Απόστολος Α. (2009). *«Διοικητική λογιστική : Για προγραμματισμό και έλεγχο»*, 1η έκδ., Αθήνα : Gutenberg, σελ. 27.
Χρηματοοικονομική λογιστική

Η **χρηματοοικονομική λογιστική** ασχολείται με την παροχή πληροφοριών σε όλους τους ενδιαφερόμενους για τα αποτελέσματα που επέτυχε μία επιχείρηση σε μία περίοδο ή χρήση (συνήθως ένα έτος -στις εισηγμένες επιχειρήσεις οι περίοδοι είναι και τρίμηνο, εξάμηνο και εννιάμηνο). Οι ενδιαφερόμενοι μπορεί να είναι επενδυτές, μέτοχοι, πιστωτές (π.χ. τράπεζες, προμηθευτές), καταναλωτές, εργαζόμενοι και το κοινό.

Ο κλάδος ασχολείται με την παροχή οικονομικών πληροφοριών, σχετικών με τις οικονομικές μονάδες προς τους τρίτους ενδιαφερόμενους, δηλαδή αυτούς, οι οποίοι δεν έχουν πρόσβαση στα λογιστικά βιβλία των μονάδων αυτών. Ονομάζεται και **Γενική Λογιστική** (comptabilité générale, γαλλογερμανική άποψη), διότι ασχολείται με την παροχή γενικών οικονομικών πληροφοριών για τις οικονομικές μονάδες, των οποίων η δημιουργία βασίζεται σε γενικά αποδεκτές αρχές. Συνεπώς, βασικά χαρακτηριστικά αυτού του κλάδου της λογιστικής είναι τα ακόλουθα: 

* Η τήρηση της Χρηματοοικονομικής Λογιστικής από τις οικονομικές μονάδες έχει αντικειμενικό σκοπό την παροχή πληροφοριών, κυρίως σε πρόσωπα, που βρίσκονται εκτός των οικονομικών μονάδων, δηλαδή τρίτων προσώπων. 

* Η εφαρμογή της εξαρτάται από νομοθετικές ρυθμίσεις.

* Οι διαδικασίες τήρησης της εξαρτώνται από λογιστικούς κανόνες (λογιστικές αρχές ή λογιστικές παραδοχές)
Γιώργος Καράγκουτης

Ο **Γιώργος Καράγκουτης** (Αθήνα, 15 Φεβρουαρίου 1976) είναι Έλληνας πρώην διεθνής καλαθοσφαιριστής. Με ύψος 2,08 μέτρα, αγωνιζόταν τόσο στη θέση του σμολ φόργουορντ όσο και σε αυτή του πάουερ φόργουορντ. 

## Σταδιοδρομία
Ο Καράγκουτης ξεκίνησε από τις ακαδημίες του Πανιωνίου. Ως μαθητής με τη σχολική ομάδα του Ομηρείου Λυκείου Ν. Σμύρνης, στην οποία μετείχε και ο Γιώργος Καλαϊτζής, έφτασε ως τον τελικό του πανελληνίου σχολικού πρωταθλήματος 1994. Από 16 ετών αγωνιζόταν στην πρώτη ομάδα του Πανιωνίου δίπλα σε μεγάλα αστέρια της ομάδας. Με τον Πανιώνιο το 1995 ήταν φιναλίστ Κυπέλλου Ελλάδος και το 1998 έφτασε στα ημιτελικά του Κυπέλλου Κόρατς. 

Συνέχισε στον Παναθηναϊκό, με τον οποίο τη σεζόν 1999-2000 κατέκτησε την Ευρωλίγκα και το Πρωτάθλημα Ελλάδας. 

Τη σεζόν 2000-01 αγωνίστηκε στην Ευρωλίγκα με τον Ηρακλή Θεσσαλονίκης. Το 2002 μεταγράφηκε στη Νήαρ Ηστ και το 2003 έπαιξε Μαρούσι. Με το Μαρούσι το 2004 κατέκτησε τη δεύτερη θέση της Α1, το 2005 τη δεύτερη θέση στην κανονική περίοδο της Α1 και το 2006 ήταν φιναλίστ του Κυπέλλου Ελλάδας. 

Αποσύρθηκε από τα παρκέ το 2007, σε ηλικία 31 ετών. 

Είναι ο 3ος καλαθοσφαιριστής στη συγκομιδή ριμπάουντ στην ιστορία του επαγγελματικού ελληνικού πρωταθλήματος με 1.877.

## Εθνική Ελλάδας
Έχει συμμετάσχει στις εθνικές ομάδες όλων των ηλικιών ξεκινώντας από την εθνική παίδων το 1992. Με την Εθνική εφήβων αναδείχθηκε παγκόσμιος πρωταθλητής στο Μουντομπάσκετ Εφήβων το 1995.

Με την εθνική ανδρών έκανε ντεμπούτο στις 8-11-1994 σε φιλικό με τη Γερμανία πετυχαίνοντας 5 πόντους. Τελευταίο διεθνές ματς έπαιξε στις 23-6-1999 στο πανευρωπαϊκό πρωτάθλημα επί της Λιθουανίας. Υπήρξε διεθνής 25 φορές και σημείωσε 100 πόντους. Συμμετείχε στο Ευρωμπάσκετ 1999 και στο Μουντομπάσκετ 1998, στα οποία η Εθνική Ελλάδας κατέκτησε την 4η θέση. 

Το ρεκόρ του σκοραρίσματος με την Εθνική είναι 11 πόντοι σε φιλικό με την Ολλανδία στις 2-6-1999. Στα ματς των μικρών εθνικών ομάδων το ρεκόρ του είναι 26 πόντοι σε φιλικό αγώνα της εθνικής εφήβων με τη Γαλλία, στις 29-12-1994.  

## Τίτλοι
### Συλλογικοί
#### Παναθηναϊκός
* Πρωτάθλημα Ελλάδας: (2000)
* Ευρωλίγκα: (2000)

### Ατομικοί
* Ελληνικό All-Star Game: (1996)

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ22
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Παγκοσμίου Πρωταθλήματος 1998
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Πουναλουανή οικογένεια

Η **Πουναλουανή οικογένεια** είναι πρωτόγονος τύπος οικογένειας, στον οποίο όλες οι γυναίκες ενός γένους θεωρούνται παντρεμένες με όλους τους άντρες κάποιου άλλου γένους και αντίστροφα, ενώ είναι απαγορευμένος ο γάμος μεταξύ των αδελφιών.

Ο όρος προέρχεται από τη λέξη "πουναλούα", που στη διάλεκτο της Χαβάης σημαίνει "στενός σύντροφος", και δημιουργήθηκε από τον Αμερικανό ανθρωπολόγο και εθνολόγο του 19ου αιώνα, Λιούις Χένρι Μόργκαν (Lewis Henry Morgan, *Ancient Society*).

## Γένη και μητριαρχία
Σύμφωνα με τον Φρήντριχ Ένγκελς, ο οποίος στηρίχτηκε στα επιστημονικά στοιχεία και τα συμπεράσματα του Μόργκαν και άλλων ερευνητών, από τη μέση βαθμίδα της άγριας κατάστασης, οι άνθρωποι οργάνωσαν την κοινωνία τους με βάση τα γένη. Επειδή η γονική ιδιότητα μπορούσε να αποδειχτεί με σιγουριά μόνο από την πλευρά της μητέρας, τα γένη ήταν δομημένα μητριαρχικά: το ποιος ανήκει και ποιος δεν ανήκει στο γένος και ποιος μπορεί να παντρευτεί ποιον (έπρεπε το υποψήφιο ταίρι να ήταν από άλλο γένος, δηλ. εξωγαμία), καθοριζόταν από τη γραμμή της μητέρας. 

Επειδή απαγορευόταν να παντρεύονται οι αδελφοί τις αδερφές τους, κι επιτρεπόταν να παίρνουν μονάχα γυναίκες άλλης καταγωγής, τα παιδιά που προέρχονταν από αυτές τις εκτός γένους γυναίκες βρίσκονταν, σύμφωνα με το μητρικό δίκαιο, έξω από το γένος των πατέρων τους. Στα πλαίσια της συγγενικής ένωσης απέμεναν οι απόγονοι των θυγατέρων κάθε γενιάς, ενώ οι απόγονοι των γιων περνούσαν στα γένη των μητέρων τους. 

## Παραδείγματα πουναλουανής οικογένειας
Σύμφωνα με τον ανθρωπολόγο Μόργκαν, στη Χαβάη υπήρχε το έθιμο μια σειρά αδελφές - ομομήτριες ή πιο μακρινές, δηλαδή ξαδέλφες πρώτου, δεύτερου ή πιο μακρινού βαθμού, να είναι σύζυγοι από κοινού γυναίκες των κοινών τους αντρών, από τους οποίους όμως αποκλείονταν οι αδελφοί τους. Οι άντρες αυτοί λέγονται μεταξύ τους «πουναλούα», δηλ. στενοί σύντροφοι. Παρομοίως, μια σειρά ομομήτριοι αδελφοί ή εξάδελφοι πρώτου και δεύτερου βαθμού και μακρυνότεροι, είχαν σε κοινό γάμο μια σειρά γυναίκες, από τις οποίες αποκλείονταν οι αδελφές τους. Αυτές οι γυναίκες λέγονταν μεταξύ τους «πουναλούα». Στη συνέχεια δημιουργήθηκαν διάφορες παραλλαγές, με σταθερό χαρακτηριστικό την αμοιβαία κοινότητα των αντρών και των γυναικών μέσα σ’ έναν ορισμένο οικογενειακό κύκλο, από τον οποίο όμως αποκλείονταν οι αδελφοί των γυναικών, πρώτα οι ομομήτριοι, αργότερα και ο μακρυνότεροι και αντίστοιχα επίσης οι αδελφές των αντρών.

## Υπολείμματα
Υπολείμματα της πουναλουανής οικογένειας θεωρήθηκαν διάφορα έθιμα που επιβίωναν πολύ μετά την κατάργηση της μητριαρχίας, όπως το jus primae noctis - "δικαίωμα της πρώτης νύχτας" στις κελτικές φυλές: "Μάλιστα στους Σκοτσέζους όπως και στους Ουαλούς, είχε διατηρηθεί ως το μεσαίωνα ένα υπόλειμμα από την πουναλουανή οικογένεια, με το δικαίωμα της πρώτης νύχτας, που ο αρχηγός του κλαν ή ο βασιλιάς, σαν τελευταίος εκπρόσωπος των πρώην κοινών συζύγων, μπορούσε να το ασκεί σε κάθε νύφη, εφόσον δεν το είχε εξαγοράσει".

## Εξωτερικοί σύνδεσμοι
* *[http://www.marxists.org/reference/archive/morgan-lewis/ancient-society/ Αρχαία Κοινωνία]* του Lewis H. Morgan (όλο το κείμενο online στα αγγλικά)

## Υποσημειώσεις


Κατηγορία:Οικογένεια
Λακεδαίμονας

Στην Αρχαία ελληνική μυθολογία ο **Λακεδαίμων** ήταν επώνυμος βασιλιάς των Λακεδαιμονίων. Ο Λακεδαίμων ήταν γιος του Διός και της Πλειάδας Ταϋγέτης. Παντρεύτηκε την πριγκίπισσα Σπάρτη κόρη του ποτάμιου θεού Ευρώτα, παιδιά τους ήταν ο διάδοχος του Αμύκλας και η Ευρυδίκη της Σπάρτης, σύζυγος της Ευρυδίκης ήταν ο βασιλιάς του Άργους Ακρίσιος. Σε μια μετέπειτα έκδοση του μύθου η Ταϋγέτη ήταν η σύζυγος του Λακεδαίμωνος με την οποία απέκτησε την Χίμαιρα και η Κλεοδίκη. Ο βασιλιάς Ευρώτας δεν μπορούσε να αποκτήσει γιους, κληροδότησε το βασίλειο του στον γαμπρό του Λακεδαίμωνα ο οποίος ονόμασε το βασίλειο Σπάρτη προς τιμή της συζύγου του που ήταν επίσης και ανεψιά του. 
Από το όνομά του ονομάστηκε και η περιοχή σε *Λακεδαιμονία* και οι κάτοικοι της αρχαίας Σπάρτης *Λακεδαίμονες* και θεωρείται γενάρχης τους. Ο Λακεδαίμων ίδρυσε κοντά στο ποταμό Τίασα ιερά στις Χάριτες, την Κλήτα και την Φαέννα.

## Γενεαλογία Λακεδαίμονα

## Παραπομπές


## Πηγές
*Grimal, Pierre, The Dictionary of Classical Mythology, Wiley-Blackwell, 1996. 
*Lucius Mestrius Plutarchus, Morals translated from the Greek by several hands. Corrected and revised by. William W. Goodwin, PH. D. Boston. Little, Brown, and Company. Cambridge. Press Of John Wilson and son. 1874. 5. Online version at the Perseus Digital Library.
*Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
*Pausanias, Graeciae Descriptio. 3 vols. Leipzig, Teubner. 1903.

Κατηγορία:Μυθικοί βασιλείς της Σπάρτης
Μύλης

Ο **Μύλης** ήταν μυθικός βασιλιάς της Λακωνίας.

Ήταν γιος του Λέλεγα και τον διαδέχτηκε στον θρόνο ως ήταν ο δεύτερος μυθικός βασιλιάς της Λακωνίας. 

Είχε έναν αδελφό, τον Πολυκάονα, ο οποίος παντρεύτηκε τη Μεσσήνη και με την προτροπή της έγινε βασιλιάς στη Μεσσηνία.

Γιος του ήταν ο Ευρώτας, ο οποίος και τον διαδέχθηκε. 

Ο γιος του Ευρώτας απέκτησε κόρη την Σπάρτη, η οποία έδωσε το όνομά της στην πόλη και παντρεύτηκε τον Λακεδαίμονα. 

Σύμφωνα με τη μυθολογία ο Μύλης ανακάλυψε τη μυλόπετρα, που χρησιμοποιείται για την άλεση σιτηρών, και ονομάσθηκε έτσι από το όνομά του. 

## Παραπομπές


Κατηγορία:Μυθικοί βασιλείς της Σπάρτης
Ευρώτας (βασιλιάς)

Ο **Ευρώτας** ήταν μυθικός βασιλιάς της Λακωνίας.

## Ο μύθος
Διαδέχτηκε τον πατέρα του Μύλη και ήταν ο τρίτος μυθικός βασιλιάς της Λακωνίας. Γυναίκα του ήταν η *Ευρυδίκη* και μαζί της έκανε μια κόρη, την *Σπάρτη*, από την οποία πήρε το όνομα της η ομώνυμη πόλη, και η οποία παντρεύτηκε τον Λακεδαίμονα, ο οποίος και τον διαδέχτηκε. Ο Ευρώτας ένα από τα έργα που έκανε ήταν να ρυθμίσει την κοίτη του ποταμού που διέσχιζε την Λακωνία και αργότερα πήρε και το όνομα του.
Σύμφωνα με τη μυθολογία, θέλησε να δώσει διέξοδο στα λιμνάζοντα νερά γύρω από τη Σπάρτη, γι'αυτό άνοιξε διώρυγα και διοχέτευσε τα νερά προς τη θάλασσα. Έτσι δημιουργήθηκε το ποτάμι, που πήρε το όνομα του, Ευρώτας. Άλλη παράδοση αναφέρει ότι ο Ευρώτας μετά από μια ατιμωτική ήττα από τους Αθηναίους, έπεσε στο ποτάμι και πνίγηκε και έτσι πήρε το όνομα του.

## Παραπομπές


Κατηγορία:Μυθικοί βασιλείς της Σπάρτης
Ευρώτας

Με το όνομα **Ευρώτας** είναι γνωστοί **:**

* Ευρώτας ποταμός, ποταμός στην Λακωνία
* Ευρώτας (βασιλιάς), μυθικός βασιλιάς της Λακωνίας
* Ευρώτας Έλους, αθλητικός σύλλογος της Λακωνίας με συμμετοχές σε εθνικές κατηγορίες
* Δήμος Ευρώτα, δήμος της περιφερειακής ενότητας Λακωνίας

Κατηγορία:Περιφερειακή ενότητα Λακωνίας
Άρπαλος (αποσαφήνιση)

Με το όνομα **Άρπαλος** είναι γνωστοί οι παρακάτω:

*Άρπαλος (βασιλιάς), μυθικός βασιλιάς της Λακωνίας.
*Άρπαλος Πολεμαίου, ήταν πρέσβης του μακεδόνα βασιλιά Περσέα.
*Άρπαλος του Μαχάτα, παιδικός φίλος του *Μεγάλου Αλεξάνδρου*
*Άρπαλος (μηχανικός), μηχανικός του Ξέρξη που γεφύρωσε τον Ελλήσποντο.
*Άρπαλος ο Σάμιος, αστρολόγος από τη Σάμο.

Κατηγορία:Αποσαφηνίσεις ονομάτων
Εταιρείας Νήσοι

Οι **Νήσοι Σοσιετέ** ή **Εταιρείας Νήσοι** (κατ΄ ερμηνεία της γαλλικής τους ονομασίας: *Îles de la Société*) ή, επισήμως, Αρχιπέλαγος της Σοσιετέ (γαλλικά: *Archipel de la Société*) είναι μια ομάδα νησιών στον νότιο Ειρηνικό Ωκεανό που διοικητικά αποτελεί τμήμα της Γαλλικής Πολυνησίας. Το αρχιπέλαγος ονομάστηκε προς τιμήν της Βασιλικής Εταιρείας, την χορηγό εταιρεία της πρώτης Βρετανικής επιστημονικής παρατήρησης των νησιών.

Τα νησιά διαιρούνται γεωγραφικά, πολιτικά και διοικητικά σε δύο ομάδες (παρατίθενται από δύση προς ανατολή):

*Υπήνεμοι Νήσοι (*Îles Sous-le-Vent*)
**Μότου Όνε (Μπελλινγκχάουζεν)
**Μανουάε (Σίλλυ)
**Μαουπιχάα (Μοπελία)
**Τουπάι
**Μαουπίτι
**Ταχάα
**Ραϊατέα
**Μπόρα Μπόρα
**Χουαχίνε
*Προσήνεμοι Νήσοι (*Îles du Vent*) 
**Τετιαρόα
**Μαϊάο
**Μοορέα
**Ταϊτή
**Μεχετία

Τα νησιά έγιναν Γαλλικό προτεκτοράτο το 1842 και αποικία το 1880.

## Παραπομπές


## Εξωτερικοί σύνδεσμοι
* 

Κατηγορία:Νήσοι Εταιρείας
Κατηγορία:Αρχιπελάγη
Ε
Κιμ Στάνλεϊ Ρόμπινσον

Ο **Κιμ Στάνλεϊ Ρόμπινσον** (αγγλ. *Kim Stanley Robinson*, γεν. 23 Μαρτίου 1952) είναι Αμερικανός συγγραφέας επιστημονικής φαντασίας, πιθανότατα πιο γνωστός για την βραβευμένη του τριλογία σχετικά με τον Άρη.

Στα έργα του ασχολείται συχνά με οικολογικά και κοινωνιολογικά θέματα και πολλά από τα μυθιστορήματά του φαίνεται πως αποτελούν άμεσο αποτέλεσμα των επιστημονικών του ενασχολήσεων, όπως τα 15 χρόνια έρευνας και η δια βίου αφοσίωση στον Άρη, η οποία κορυφώθηκε στην γνωστή τριλογία του. Λόγω αυτής της αφοσίωσης έγινε μέλος της Mars Society. Το έργο του Ρόμπινσον έχει χαρακτηριστεί από κριτικούς ως "λογοτεχνική επιστημονική φαντασία".

Στα ελληνικά έχουν μεταφραστεί δύο από τα έργα του: Η Χρυσή Ακτή (The Gold Coast) και Ο Κόκκινος Άρης (Red Mars, ο οποίος είναι και ο πρώτος τόμος της τριλογίας του Άρη).

## Παραπομπές


## Εξωτερικοί σύνδεσμοι
* 
* KimStanleyRobinson.info, ανεπίσημος ιστότοπος 
* Κιμ Στάνλεϊ Ρόμπινσον, altfactor
* Το δεύτερο μέρος του Κόκκινου Άρη, εκδόσεις Παρά Πέντε, μετάφραση Χριστόδουλου Λιθαρή

Κατηγορία:Αμερικανοί συγγραφείς επιστημονικής φαντασίας
Αγησίπολις Α΄

Ο **Αγησίπολις** (... - 380 π.Χ.) ήταν βασιλιάς της Σπάρτης (395 π.X.- 380 π.X.).

Ήταν γιος του Παυσανία, τον οποίο και διαδέχτηκε υπό την κηδεμονία του Αριστόδημου το 395 π.X.. Ανήκε στον οίκο των Αγιαδών και συμβασίλευσε με τον Αγησίλαο Β΄ του οίκου των Ευρυποντιδών.

## Εκστρατείες
Το 390 π.Χ. έκανε εκστρατεία κατά του Αργους αλλά απέτυχε. Ενώ κυρίευσε την Μαντινεία
αφού μετέστρεψε τον Όφιν ποταμό.

Το 381 π.Χ. έκανε εκστρατεία στη Χαλκιδική και πολιόρκησε την Τορώνη.
Κατά τη διάρκεια της πολιορκίας έπαθε σοβαρά εγκαύματα και ζήτησε να τον μεταφέρουν στο ιερό του Διονύσου στην Άφυτο, το οποίο, σύμφωνα με τον Ξενοφώντα στα «Ελληνικά» του, βρισκόταν σε «σκιερά σκηνώματα» και σε περιβάλλον με «λαμπρά και ψυχρά ύδατα». Εκεί ο Αγησίπολις ύστερα από μία εβδομάδα πέθανε και αφού τον έβαλαν σε πιθάρι γεμάτο μέλι, τον μετέφεραν στην πατρίδα του για την επίσημη ταφή. Ο πατέρας του που τότε ήταν εξόριστος, για να τον τιμήσει έστησε άγαλμα του στους Δελφούς.

## Παραπομπές


## Βιβλιογραφία
* Παυσανία, Λακωνικά, Κεφάλαιο Ε΄& Ζ΄  «Ἀγησίπολις δὲ ἐπεὶ τὴν βασιλείαν ἔσχεν αὐξηθείς, Πελοποννησίων πρώτοις ἐπολέμησεν Ἀργείοις. Ὡς δὲ ἐκ τῆς Τεγεατῶν ἐς τὴν Ἀργολίδα ἤγαγε τὸν στρατόν, πέμπουσι κήρυκα οἱ Ἀργεῖοι σπεισόμενον πρὸς Ἀγησίπολίν σφισι πατρῴους δή τινας σπονδὰς ἐκ παλαιοῦ καθεστώσας τοῖς Δωριεῦσι πρὸς ἀλλήλους. Ὁ δὲ οὔτε τῷ κήρυκι ἐσπείσατο, καὶ προιὼν ὁμοῦ τῇ στρατιᾷ τὴν γῆν ἔφθειρεν. Ἔσεισέ τε δὴ ὁ θεὸς, καὶ ὁ Ἀγησίπολις οὐδ' οὕτω τὴν δύναμιν ἀπάξειν ἔμελλε, καίτοι Λακεδαιμονίοις μάλιστα Ἑλλήνων, ὡσαύτως δὲ καὶ Ἀθηναίοις, δεῖμα αἱ διοσημεῖαι παρείχοντο. Καὶ ὁ μὲν ὑπὸ τὸ τεῖχος κατεστρατοπεδεύετο ἤδη τὸ Ἀργείων, καὶ οὐ παρίει σείων ὁ θεὸς, καί τινες καὶ ἀπώλοντο τῶν στρατιωτῶν κεραυνωθέντες, τοὺς δὲ καὶ ἔκφρονας ἐποίησαν αἱ βρονταί. Οὕτω μὲν δὴ ἐκ τῆς Ἀργολίδος ἀνέζευξεν ἄκων. Ἐπὶ δὲ Ὀλυνθίους ἐποιεῖτο αὖθις στρατείαν. Κρατοῦντα δὲ αὐτὸν τῷ πολέμῳ, καὶ ᾑρηκότα τῶν τε ἄλλων πόλεων τῶν ἐν Χαλκιδεῦσι τὰς πολλὰς, καὶ αὐτὴν ἐλπίζοντα αἱρήσειν τὴν Ὄλυνθον, νόσος τε ἐξαίφνης καὶ θάνατος ἐπέλαβεν ἀπ' αὐτῆς. Ἀγησιπόλιδος δὲ ἄπαιδος τελευτήσαντος, ἐς Κλεόμβροτον περιῆλθεν ἡ ἀρχή.»

Κατηγορία:Βασιλείς της αρχαίας Σπάρτης
Γκάρι Όουεν

Ο **Γκάρι Όουεν** (Αγγλ. *Gary Owen*) είναι παλαίμαχος Άγγλος ποδοσφαιριστής. Αγωνίστηκε 22 φορές με την Εθνική Ελπίδων της Αγγλίας και είναι ένας από τους ποδοσφαιριστές με τις περισσότερες συμμετοχές στην ομάδα αυτή. Εντούτοις, δεν έπαιξε ποτέ στην Εθνική ανδρική ομάδα. Είχε μόνο 7 παρουσίες στη Β΄ ομάδα της Αγγλίας.

## Βιογραφικά

Ο **Γκάρι Όουεν** γεννήθηκε στις 7 Ιουλίου 1958 στην Αγία Ελένη του Μερσεϊσάιντ, μια πόλη 175.000 κατοίκων, που βρίσκεται μεταξύ Λίβερπουλ και Γουίγκαν. Η ποδοσφαιρική του καριέρα άρχισε στην Μάντσεστερ Σίτι, όπου έγινε επαγγελματίας το 1975. Έκανε το ντεμπούτο του εναντίον της Γουλβς το Μάρτιο του 1976 σε ηλικία μόλις 17 ετών. Το ίδιο έτος κέρδισε με τη Σίτι το Λιγκ Καπ Αγγλίας. Πέτυχε το πρώτο του γκολ τον Οκτώβριο του 1976 εναντίον της Γουέστ Χαμ.

Το 1979 μεταγράφηκε στην Γουέστ Μπρόμγουιτς Άλμπιον για 450.000 λίρες, παρά το ό,τι ήταν ο αγαπημένος της εξέδρας στο Μάντσεστερ. Στην Μπρόμγουιτς ήταν βασικός, φορούσε το νούμερο 10 και ήταν ο συνήθης εκτελεστής των πέναλτι. Έκανε μια καλή καριέρα ως το 1984-85. Τότε αντιμετώπισε σοβαρά προβλήματα τραυματισμών με δυο σπασμένους αστραγάλους. Επιπλέον αρρώστησε από μηνιγγίτιδα. Έτσι έχασε τη θέση του στη βασική ενδεκάδα. Η Μπρόμγουιτς υποβιβάστηκε κι ο Όουεν υπέγραψε στον Πανιώνιο για το έτος 1986-87.

Με τον Πανιώνιο έκανε εξαιρετική σεζόν. Σε 23 παιχνίδια σημείωσε 5 γκολ και ήταν βασικός εκτελεστής των φάουλ εκτός περιοχής. Η ομάδα είχε εξαιρετική πορεία στο πρωτάθλημα. Τερμάτισε στην τέταρτη θέση εξασφαλίζοντας τη συμμετοχή της στο Κύπελλο ΟΥΕΦΑ. Στο Κύπελλο Ελλάδος είχε εκπληκτική πορεία αποκλείοντας τις πιο δύσκολες ομάδες, όπως την ΑΕΚ με γκολ του Όουεν, τον ΠΑΟΚ και τον Ολυμπιακό Π., πριν αποκλειστεί από τον Παναθηναϊκό στα ημιτελικά.

Το 1987-88 ο Όουεν επέστρεψε στην Αγγλία στη Σέφιλντ Γούενσντεϊ. Στο τέλος της περιόδου αγωνίστηκε για λίγο διάστημα στη σουηδική Χάμαρμπι και την επόμενη σεζόν τερμάτισε την καριέρα του στην Κύπρο αγωνιζόμενος στο ΑΠΟΕΛ.

Σήμερα ο Όουεν εργάζεται ως δημοσιογράφος στην εφημερίδα "Manchester Evening News" και στον τοπικό ραδιοφωνικό σταθμό "Century FM". Συνήθως ασχολείται με θέματα σχετικά με την αγαπημένη του ομάδα, τη Μάντσεστερ Σίτι. Επίσης, διατηρεί την γκαλερί "Gary Owen Fine Art".

## Καριέρα

Κατηγορία:Μέσοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές ΑΠΟΕΛ
Κατηγορία:Άγγλοι ποδοσφαιριστές
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Σέφιλντ Γουένσντεϊ
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας Β
Κατηγορία:Ποδοσφαιριστές Χάμαρμπυ ΙΦ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Κυνόρτας

Ο **Κυνόρτας** ήταν μυθικός ήρωας και ο έβδομος μυθικός βασιλιάς της Λακεδαιμονίας.
## Ο μύθος
Ήταν γιος του Αμύκλα και της *Διομήδης*, αδελφός του *Υάκινθου*, ενώ ήταν πατέρας του Λακεδαίμονα. Κατά μια εκδοχή είχε γιο και τον Οίβαλο.

## Παραπομπές


Κατηγορία:Μυθικοί βασιλείς της Σπάρτης
Expedition 12

Η **Expedition 12** ήταν η κατά σειρά 12η αποστολή στον διεθνή διαστημικό σταθμό (ISS). Εκτοξεύτηκε στις 1 Οκτωβρίου 2005 από το Καζακστάν με το Ρωσικό διαστημικό σκάφος Soyuz TMA-7. Το πλήρωμα προσγειώθηκε στο Καζακστάν στις 8 Απριλίου 2006 μαζί με τον Marcos Pontes, τον πρώτο Βραζιλιάνο αστροναύτη.

Ο Αμερικάνος επιχειρηματίας Gregory Olsen έλαβε μέρος στην πτήση με το Soyuz ΤΜΑ-7 και επέστρεψε με την 11η αποστολή με το Soyuz ΤΜΑ-6 στις 11 Οκτωβρίου 2005. 

## Σύνθεση του πληρώματος
Το πλήρωμα που επάνδρωσε την αποστολή: 

***Ειδικότητα***                                          
     Όνοματεπώνυμο                                                
    Εμβλήματα&nbsp;αποστολών                         

***Κυβερνήτης***                                        
      William McArthur                      
    (4)                                        
    30px           
    30px           
    30px           
     
    40px

***Μηχανικός πτήσης***                                  
      Valery Ivanovich Tokarev           
    (2)                                        
                                               
                                               
    35px           
     
    40px



## Στόχοι της αποστολής
Προετοιμασίες για την περαιτέρω ανάρτηση του διαστημικού σταθμού, συντήρηση και έλεγχος του σταθμού,  επιστημονικά πειράματα σε περιβάλλον μικροβαρύτητας
## Διαστημικοί περίπατοι
Κατά τη διάρκεια της 12ης Αποστολής πραγματοποιήθηκαν δύο διαστημικοί περίπατοι έξω από τον διαστημικό σταθμό. Αμφότεροι, ο Μακάρθουρ και ο Τοκάρεφ συμμετείχαν και στους δύο.
### EVA 1
Ο πρώτος διαστημικός περίπατος (αγγλ. ***E'''xtra-'''v'''ehicular '''a'''ctivity '''EVA***) έγινε στις 7 Νοεμβρίου 2005 και διάρκεσε 5 ώρες και 22 λεπτά.
Δύο ήταν οι κύριοι στόχοι του διαστημικού περίπατου, και οι δύο ολοκληρώθηκαν. Ο πρώτος στόχος ήταν να εγκατασταθεί και και να ρυθμιστεί μια νέα φωτογραφική μηχανή στην γέφυρα P1. Ο δεύτερος στόχος επρόκειτο να αποσυναρμολογηθεί ένα όργανο, το Floating Potential Probe πού είχε πάθει βλάβη. 

### EVA 2
Ο δεύτερος διαστημικός περίπατος πραγματοποιήθηκε στις 3 Φεβρουαρίου 2006 και διάρκεσε 5 ώρες και 43 λεπτά.
Οι αστροναύτες ξεφορτώθηκαν παλαιές ρωσικές διαστημικές στολές τύπου Ορλάν, και συγκεκριμένα SuitSat-1. Οι διαστημικές στολές δεν λειτουργούσαν αφού είχαν αχρηστευτεί το 2004. Κάναν επίσης το πείραμα Biorisk, φωτογράφισαν έναν αισθητήρα για τον εντοπισμό μικρομετεωρητών, και προσέδεσαν ένα καλώδιο του κινητού μεταφορέα.

## Έκλειψη του ηλίου
[right|thumb|300px|Η σκιά της σελήνης πέφτει στην επιφάνεια της γης όπως φάνηκε κατά την διάρκεια της έκλειψης του ηλίου στις [29 Μαρτίου 2006.]]
Στις 29 Μαρτίου 2006 το πλήρωμα παρατήρησε την ολική έκλειψη του ηλίου από το διάστημα και τράβηξε την φωτογραφία που δείχνει την σκιά της σελήνης στην επιφάνεια της γης.

## Παραπομπές


## Εξωτερικοί σύνδεσμοι

* Επίσημη ιστοσελίδα της NASA για την αποστολή Expedition 12  

Κατηγορία:Αποστολές στο Διεθνή Διαστημικό Σταθμό
Μάγμα

[thumb|300px|Μάγμα ([λάβα) που ψύχεται]]
Το **μάγμα** είναι φυσικό διάπυρο τήγμα πετρωμάτων που βρίσκεται στα έγκατα της Γης, το οποίο φθάνοντας στην επιφάνεια, δηλαδή στη λιθόσφαιρα, στερεοποιείται δημιουργώντας τα εκρηξιγενή ή πυριγενή πετρώματα, που λέγονται επίσης και *μαγματογενή*. Τη διεθνή σήμερα ονομασία του έλαβε από το ελληνικό αρχαίο ρήμα *μάσσειν* (= ζυμώνω). 

## Φάσεις μάγματος
Το μάγμα αποτελεί ένα φυσικό ετερογενές μείγμα από διάφορα σώματα, που σχηματίζουν δύο διακρινόμενες φάσεις μία πυριγενή υγρά και μία πυριγενή αέρια φάση που και οι δύο βρίσκονται σε μια φυσικοχημική ισορροπία.

### Υγρά φάση
Η υγρά φάση του μάγματος περιλαμβάνει διάφορα οξείδια μετάλλων και κυρίως πυριτίου, τιτανίου, αργιλίου, σιδήρου, μαγνησίου, ασβεστίου, νατρίου, καλίου, φωσφόρου κ.α. των οποίων το σημείο τήξεως βρίσκεται πάνω από 1000&nbsp;°C. Τα οξείδια αυτά ονομάζονται "πυρήνες του μάγματος" επειδή από αυτά σχηματίζονται τα διάφορα ορυκτολογικά συστατικά των πετρωμάτων της λιθόσφαιρας.

### Αέρια φάση
Η αέρια φάση του μάγματος περιλαμβάνει διάφορα οξείδια αμετάλλων και άλλα αέρια ή πτητικά υλικά όπως διοξείδιο του άνθρακα, αμμωνία, υδρογόνο, χλώριο, άζωτο, βόριο, φθόριο κ.α. των οποίων το σημείο τήξεως βρίσκεται κάτω από 50&nbsp;°C. Τα σώματα αυτά παίζουν σημαντικό ρόλο στο σχηματισμό ορυκτών στη διάρκεια της μαγματικής διάσπασης προσδίδοντας μεγαλύτερη ρευστότητα στο μάγμα υποβιβάζοντας το σημείο τήξης των πυριτικών ενώσεων.

## Δημιουργία
Το μάγμα δημιουργείται υπό μεγάλη πίεση σε βάθη μεγαλύτερα των 16χλμ. από την επιφάνεια της Γης. Θεωρείται ότι το υλικό του ανώτερου μανδύα είναι εξ ολοκλήρου το μάγμα. Μπορεί να εξέλθει ως λάβα στην επιφάνεια (ή στον πυθμένα της θάλασσας), οπότε στερεοποιούμενο δίνει ηφαιστειακά πετρώματα, ή να στερεοποιηθεί κάτω από την επιφάνεια ως πλουτώνιο πέτρωμα. Η θερμοκρασία του είναι συνήθως 700-1.300 βαθμοί Κελσίου.

## Διάκριση
Τα μάγματα, ανάλογα με τη σύστασή τους, ταξινομούνται σε κατηγορίες, κυριότερες από τις οποίες είναι:
* Βασαλτικά μάγματα
* Ανδεσιτικά μάγματα
* Γρανιτικά μάγματα

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 12ος, σελ. 711

Κατηγορία:Ηφαιστειότητα
Κατηγορία:Πετρολογία
Κατηγορία:Ηφαιστειολογία